काठमाडौं । नेपाली समाजमा सत्कारको मुख्य पेयपदार्थ चिया तथा कफीको प्रयोग बढ्दो क्रममा छ । यसका फाइदाभन्दा धेरै बेफाइदाका विषयमा चर्चा हुने गरेको छ । नेपाली समुदायमा घरमा कोही आयो वा साथीभाइबीच भेटवार्ता भयो कि सोध्ने पहिलो शब्द हुन्छ चिया कफी लिऔं ? अझ गाउँघरको कुरा गर्ने हो भने त नसोधिकनै चिया बनाउने गरिन्छ । कार्यालय हुन् वा ससाना जमघट हुने ठाउँमा अतिथिको सत्कार गर्ने प्रचलन चिया वा कफी नै मुख्य बनेको छ ।
